kalixlouiis/myanmar-wikipedia-corpus huggingface dataset:
၂၀၀၂ ဒီဇင်ဘာ ၁ ၊ ရန်းဝမ်ရွာ ၊ ဝမ်ဖိလျှိုမြို့ ၊ လုယီကောင်တီ ၊ ကျိုးကို့ ၊ ဟဲနန်ပြည်နယ်။
လူသတ်မှု ၂ မှု ၊ မုဒိမ်းမှု ၁ မှု နှင့် အပြင်းအထန်နာကျင်စေမှု ၁ မှု။
၂၀၀၂ ဒီဇင်ဘာ ၆ ၊ လျှို့ကျွမ်းရွာ ၊ ရန်းဟဲမြို့နယ် ၊ ရှီးဖင်ကောင်တီ ၊ ကျူးမာသျန့် ၊ ဟဲနန်ပြည်နယ်။
လူသတ်မှု ၅ မှု နှင့် မုဒိမ်းမှု ၁ မှု။
၂၀၀၂ ဒီဇင်ဘာ ၁၃ ၊ စစ်ကျားရွာ ၊ မာလန်မြို့နယ်၊ ယန်းလင်ကောင်တီ ၊ ရွှိချန်း ၊ ဟဲနန်ပြည်နယ်။
၂၀၀၂ ဒီဇင်ဘာ ၁၅ ၊ ရှောက်လိကျွမ်း ၊ မြောင်ချာမြို့ ၊ လင်ချွမ်းကောင်တီ ၊ ဖုယန်း ၊ အန်းဟွေပြည်နယ်။
လူသတ်မှု ၃ မှု နှင့် မုဒိမ်းမှု ၁ မှု။
၂၀၀၃ ဖေဖော်ဝါရီ ၅ ရက် ၊ ကုကျွမ်းမြို့နယ် ၊ ရှန်းချွန်ကောင်တီ ၊ ရွှိချန် ၊ ဟဲနန်ပြည်နယ်။
လူသတ်မှု ၃ မှု ၊ မုဒိမ်းမှု ၁ မှု နှင့် အပြင်းအထန်နာကျင်စေမှု ၁ မှု။
၂၀၀၃ ဖေဖော်ဝါရီ ၁၈ ၊ ချီယင်းမြို့နယ် ၊ ရှီးဟွာကောင်တီ ၊ ကျို့ကို ၊ ဟဲနန်ပြည်နယ်။
လူသတ်မှု ၄ မှု နှင့် မုဒိမ်းမှု ၂ မှု။
၂၀၀၃ မတ် ၂၃ ၊ ချွန်းကွမ်မြို့ ၊ မင်းချွမ်ကောင်တီ ၊ ရှန်းချို ၊ ဟဲနန်ပြည်နယ်။
လူသတ်မှု ၄ မှု နှင့် မုဒိမ်းမှု ၁ မှု။
၂၀၀၃ ဧပြီ ၂ ၊ ဆန်းလိကျိုင်းရွာ ၊ ထောင်းယွမ်မြို့ ၊ ချောင်းကောင်တီ ၊ ဟဲကျယ် ၊ ရှန်းတုန်းပြည်နယ်။
၂၀၀၃ ဩဂုတ် ၅ ၊ ဟဲပေပြည်နယ် ၊ ရှင်းထိုင် ၊ လီသောင်ရွာ။
လူသတ်မှု ၃ မှု။
၂၀၀၃ ဩဂုတ် ၈ ၊ သုန်းလျန်ရှန်းရွာ ၊ ချောင်းရှီခရိုင် ၊ ရှိကျားကျွမ်း ၊ ဟဲပေပြည်နယ်။
လူသတ်မှု ၅ မှု။
စုစုပေါင်း - အမှုအခင်း ၂၆ ခု ၊ လူသတ်မှု ၆၇ မှု ၊ မုဒိမ်းမှု ၂၃ မှု ၊ တမင်ရည်ရွယ်နာကျင်စေမှု ၁၀ မှု ဆက်စပ်ဖတ်ရှုရန် သားကောင်အရေအတွက်အလိုက် ကွင်းဆက်လူသတ်သမားများ စာရင်း နိုင်ငံအလိုက် ကွင်းဆက်လူသတ်သမားများ စာရင်း ကိုးကား Category:၂၀၀၄ ကွယ်လွန်သူများ Category:၁၉၆၈ မွေးဖွားသူများ Category:တရုတ် ကွင်းဆက်လူသတ်သမားများ Category:အမျိုးသား ကွင်းဆက်လူသတ်သမားများ Category:တရုတ် မုဒိမ်းသမားများ။
Slack (ဆလက်) သည် အမေရိကန်နိုင်ငံမှ တီထွင်ထုတ်လုပ်ထားသည့် Cloud အခြေပြု အဖွဲ့အစည်းအသင်းအဖွဲ့များ ပူးပေါင်းဆောင်ရွက်မှုဆိုင်ရာ အွန်လိုင်းဆော့ဝဲတစ်ခု ဖြစ်သည်။
ဤဆော့ဝဲကို ဆလက်နည်းပညာကုမ္ပဏီ (Slack Technologies) က တီထွင်ထုတ်လုပ်ထားသည်။
ဆလက်သည် အသုံးပြုခြင်းမရှိတော့သည့် အွန်လိုင်းဂိမ်းတစ်ခုဖြစ်သည့် Stewart Butterfield's company Tiny Speckduring the development of Glitch ၏ Tool တစ်ခု ဖြစ်ခဲ့သည်။
ဆလက်သည် Searchable Log of All Conversation and Knowledge ၏ အတိုကောက် ဖြစ်သည်။
သမိုင်းကြောင်း ဆလက်သည် ၂၀၁၃ ခုနှစ်၊ ဩဂုတ်လတွင် စတင်ခဲ့သည်။
၂၀၁၅ ခုနှစ် ဇန်နဝါရီလတွင် ဆလက်သည် acquisition of Screenhero, a specialist in voice, video, and screen sharing များကို ထုတ်ဖော်ကြေညာခဲ့သည်။
၂၀၁၅ ခုနှစ် မတ်လတွင် ဆလက်သည် ၎င်းအနေဖြင့် ဖေဖော်ဝါရီလတွင် လေးရက်ကျော်ကြာ အချက်အလက်ထိုးဖောက်ရယူခြင်း ခံခဲ့ရသည်ဟု ကြေညာခဲ့သည်။
ထို့ပြင် အချို့သော အသုံးပြုသူတို့၏ အချက်အလက်တို့သည် အပေးအယူပြုလုပ်ခြင်း ခံခဲ့ရသေးသည်။
ထိုသို့သော ဖောက်ထွင်းခံရသည်များတွင် အသုံးပြုသူများ၏ အကောင့်နှင့် သက်ဆိုင်သည့် အီးမေးလိပ်စာ၊ အသုံးပြုသူတို့၏ အမည်များ၊ ပြုပြင်ထားသည့် စကားဝှက်များ၊ ဖုန်းနံပါတ်များ၊ Skyped ID များ ပါဝင်သည်။
ဆလက်သည် ထိုတိုက်ခိုက်ခံရမှုကို ကာကွယ်ရန်အတွက် သူတို့၏ ဝန်ဆောင်မှုတွင် two-factor authentication ကို ထည့်သွင်းခဲ့သည်။
ဆလက်သည် ယခင်က non-proprietary Internet Relay Chat(IRC) နှင့် XMPPmessaging protocols တို့တွင် အဆင်ပြေစွာ အလုပ်လုပ်ဆောင်နိုင်သည်။
သို့သော်လည်း ၂၀၁၈ ခုနှစ်၊ မေလတွင် သက်ဆိုင်ရာ Gateways များကို ကုမ္ပဏီက ပိတ်ပစ်ခဲ့သည်။
၂၀၁၈ ခုနှစ် ဩဂုတ်လတွင် ဆလက်သည် intellectual propertyassets of Atlassian ၏ လုပ်ငန်းဆိုင်ရာသက်သွယ်ရေး tool နှစ်ခုဖြစ်သည့် HipChat နှင့် Stride ကို ဝယ်ယူခဲ့သည်။
၂၀၁၉ ခုနှစ် ဇန်နဝါရီလ ၁၆ ရက်နေ့တွင် ကုမ္ပဏီသည် ၎င်းတို့ကုမ္ပဏီ၏ လိုဂိုအသစ်ကို ထုတ်ဖော်ကြေညာခဲ့သည်။
ပါဝင်သည့် အင်္ဂါရပ်များ ဆလက်သည် IRC ကဲ့သို့သော အင်္ဂါရပ်များစွာကို အထောက်အပံ့ပေးထားသည်။
ထိုအထောက်အပံ့ပေးထားသည့် အင်္ဂါရပ်များတွင် မက်ဆေ့တိုက်ရိုက်ပို့ခြင်း၊ စကားပြောရာနေရာများ၊ ကိုယ်ပိုင်အုပ်စုဖွဲ့စကားပြောခြင်းများနှင့် ဖိုင်များပါဝင်သည့် အကြောင်းအရာများနှင့် စကားပြောခြင်း စသည်တို့ ပါဝင်သည်။
ထို့ပြင်စသည်တို့အားလုံးကို ဆလက်တွင် ရှာဖွေနိုင်ပေသည်။
အသုံးပြုသူများသည် ၎င်းတို့၏ မက်ဆေ့များတွင် အိမိဂျိခလုတ်များကို ထည့်သွင်းဖော်ပြနိုင်သည်။
အခြားသောအသုံးပြုသူများသည်လည်း ၎င်းတို့၏ တုံ့ပြန်မှုကို မက်ဆေ့တွင် ကလစ်နှိပ်ကာ ဖော်ပြနိုင်သည်။
ဆလက်၏ အခမဲ့အသုံးပြုနိုင်သည့် အစီအစဉ်တွင် မကြာမီက မက်ဆေများ (recent messages) များကို အများဆုံး ၁၀၀၀၀ မျှသာ ရှာဖွေခြင်း၊ ကြည့်ရှုခြင်း ပြုလုပ်နိုင်သည်။
အသင်းအဖွဲ့များ ဆလက်သည် အုပ်စုများ သို့မဟုတ် အသင်းအဖွဲ့များကို နေရာတစ်ခုတည်းတွင် ဆက်သွယ်နိုင်ရန် သီးခြားတိကျသည့် URL သို့မဟုတ် ဖိတ်ကြားမှုကို အသင်းအဖွဲ့၏ ပိုင်ဆိုင်သူ၊ စီမံခန့်ခွဲသူမှ ပေးပို့နိုင်ခြင်းတို့ကို ခွင့်ပြုထားသည်။
ဆလက်သည် အဖွဲ့အစည်းများ၏ ဆက်သွယ်မှုအတွက် တီထွင်ဖန်တီးထားသော်လည်း ၎င်းသည် ဖေ့ဘွတ်၊ လင့်အင် တို့ကဲ့သို့ မက်ဆေ့ပို့ခြင်း သို့မဟုတ် လူမှုမီဒီယာများကဲ့သို့ ဆက်သွယ်မှုပလက်ဖောင်းတစ်အဖြစ် တိုးတက်ပြောင်းလဲလာခဲ့သည်။
မက်ဆေ့ပို့ခြင်း အများနှင့်ဆိုင်သည့် ချန်နယ်များသည် အဖွဲ့ဝင်များကို အီးမေး (သို့မဟုတ်) စာတို (SMS) မလိုအပ်ဘဲ ဆက်သွယ်ရေစနိုင်သည်။
ထို့အပြင် ဤအများဆိုင်ရာ ချန်နယ်များသည် နေရာတစ်ခုတည်းတွင် မည်သူကိုမဆို အသုံးပြုနိုင်အောင် လုပ်ဆောင်ပေးထားသည်။
သီးသန့်ချန်နယ်မများသည် အသေးစားအဖွဲ့များအကြားတွင် သီးသန့်ဆက်သွယ်မှုများ လုပ်ဆောင်နိုင်သည်။
ထို့အပြင် ကြီးမားသည့် အဖွဲ့များကိုလည်း ထိန်းသိမ်းနိုင်အောင် လုပ်ဆောင်ပေးထားသည်။
အသုံးပြုသူတစ်ဦးနှင့်တစ်ဦးအကြား မက်ဆေ့များကို တိုက်ရိုက်ပို့ခြင်းကိုလည်း ခွင့်ပြုပေးထားသည်။
တိုက်ရိုက်မက်ဆေ့ပို့ခြင်းကို လူကိုးဦးအထိ ပို့နိုင်သည်။
တိုက်ရိုက်မက်ဆေ့ပို့ခြင်းကို တစ်ခါဆောင်ရွက်ပြီးပါက ထိုမက်ဆေ့ပို့ခဲ့သည့် အုပ်စုများကို သီးသန့်ချန်နယ်တစ်ခုအဖြစ်သို့လည်း ပြောင်းလဲနိုင်သည်။
ပေါင်းစပ်အလုပ်လုပ်ခြင်း ဆလက်သည် third party services များစွာနှင့် တွဲကာလုပ်ဆောင်နိုင်သည်။
ထို့အပြင် မူလကတည်းက ပါရှိသည့် community-built integrations များကိုလည်း အထောက်အပံ့ပေးထားသည်။
အဓိကတွဲဖက်ကာ လုပ်ဆောင်နိုင်သည့်အရာများတွင် Google Drive, Trello, Dropbox, Box, Heroku, IBM Bluemix, Crashlytics, GitHub, Runscope, Zendesk တို့ ပါဝင်သည်။
၂၀၁၅ ခုနှစ်၊ ဒီဇင်ဘာလတွင် ဆလက်သည် ၎င်းတို့၏ Software Directory ကို ကြေညာခဲ့သည်။
၎င်းတွင် အသုံးပြုသူသည် ထည့်သွင်း၍ အသုံးပြုနိုင်သည့် ပူတွဲလုပ်ဆောင်သည့်အရာပေါင်း ၁၅၀ ကျော် ပါဝင်ခဲ့သည်။
၂၀၁၈ ခုနှစ်၊ မတ်လတွင် ဆလက်သည် financial and human capital management firm Workday နှင့် မိတ်ဖက်ဖြစ်ခဲ့ကြောင်း ကြေညာခဲ့သည်။
API ဆလက်သည် အသုံးပြုသူများအား အလိုအလုပ်လုပ်ဆောင်ချက်နှင့် အသုံးချမှုများကို လုပ်ဆောင်နိုင်ရန် Application Programming Interface (API) တစ်ခုကို အထောက်အပံ့ ပေးထားသည်။
၎င်းတွင် လူတို့က ထည့်သွင်းလိုက်သည့် အချက်အလက်ပေါ်မူတည်ကာ အလိုအလျှောက် အသိပေးချက်များ ပေးပို့ခြင်း၊ သတ်မှတ်ထားသည့် အခြေအနေတွင် သတိပေးမှုများ ပေးပို့ခြင်းတို့ ပါဝင်သည်။
ပလက်ဖောင်းများ ဆလက်သည် အန်းဒရိုက်နှင့် iOS အတွက် အပ်ပလီကေးရှင်းများ ထောက်ပံ့ထားသည်။
ထို့အပြင် macOS, Windows, Linux (beta) တို့တွင် အသုံးပြုနိုင်အောင် ဆောင်ရွက်ထားသည်။
Apple Watch မှ တစ်ဆင့် တိုက်ရိုက်မက်ဆေ့များ ပေးပို့ခြင်း၊ ရည်ညွှန်းမှုများ ကြည့်ရှုခြင်း၊ အခြားသော ရိုးရှင်းသည့် စာပြန်မှုများ ပြုလုပ်ခြင်းတို့ကို လုပ်ဆောင်နိုင်သည်။
တိုက်ချင်းအမှတ် ၂၁ () သည် ၂၀၀၈ နိုဝင်ဘာ ၉ ရက်နေ့တွင် ကီရိဘာတီအနီး၌ မီးစွဲလောင်ပြီး အခွံသက်သက်သာတွေ့ရှိရသော ငါးဖမ်းသင်္ဘောဖြစ်သည်။
တန် ၅၀ အလေးချိန်ရှိ စွန့်ပစ်ခံ ထိုင်ဝမ်သင်္ဘောသည် ယခင်ရက်များအတွင်းက မီးစွဲလောင်မှုခံခဲ့ရပြီး သင်္ဘောပေါ်တွင် ပါရှိသော သက်ကယ်လှေနှင့် ဖောင် ၃ စင်း ပျောက်ဆုံးလျက်ရှိသည်။
မေဒေး (အကူအညီတောင်းခံမှု) ခေါ်ဆိုမှု မရှိခဲ့ပေ။
၂၀၀၈ အောက်တိုဘာ ၂၈ တွင် ယင်းသင်္ဘောထံမှ နောက်ဆုံး ရေဒီယိုထုတ်လွှင့်ချက် ရရှိခဲ့သည်။
ယူအက်စ်လေတပ်မှ C-130 Hercules နှင့် နျူးဇီလန်လေတပ်မှ P-3 Orion တို့ဖြင့် ဖီဂျီကျွန်းမြောက်ဘက် ပစိဖိတ်သမုဒ္ဒရာအတွင်း ၂၁၀၀၀ စတုရန်းမိုင် (၅၄၀၀၀ စတုရန်းကီလိုမီတာ)အတွင်း ရှာဖွေခဲ့သော်လည်း ထိုင်ဝမ်သားကပ္ပတိန် (顏金港 ယန် ကျင်းကန်) နှင့် သင်္ဘောသားများ (တရုတ် ၁၈ ဦး ၊ အင်ဒိုနီးရှား ၆ ဦးနှင့် ဖီလစ်ပိုင် ၄ ဦး) ၏ အစအနကိုမျှမတွေ့ရှိရပေ။
Liberty Times – Tai Ching 21 found. No signs of its crew members (in Chinese) ကိုးကား Category:အစုလိုက်အပြုံလိုက် ပျောက်ဆုံးမှုများ Category:ငါးဖမ်း သင်္ဘောများ။
အလင်းရောင် (၂၂ ဧပြီ ၁၉၉၂ မွေးဖွား) သည် မြန်မာလူမျိုး ရုပ်ရှင်သရုပ်ဆောင် ဖြစ်သည်။
The Bride (၂၀၁၈) နှင့် မီတင်စိန် (၂၀၂၄) ဇာတ်လမ်းများတွင် သရုပ်ဆောင်ခဲ့ပြီး၊ မြန်မာအကယ်ဒမီဆုပေးပွဲတွင် အကောင်းဆုံးအမျိုးသားဇာတ်ဆောင်ဆု အတွက် ဆန်ကာတင်စာရင်းဝင်ခဲ့သည်။
ငယ်ဘဝနှင့် ပညာရေး အလင်းရောင်ကို ၁၉၉၂ ခုနှစ်၊ ဧပြီလ ၂၂ ရက်နေ့တွင် မန္တလေးမြို့၌ မွေးဖွားခဲ့သည်။
ဦးမောင်မောင်မြင့် နှင့် ဒေါ်သီသီဆွေတို့၏သားဖြစ်သည်။
အလင်းရောင် သည် မိသားစု တွင်မွေးချင်းသုံးယောက်အနက် အလယ်ဖြစ်ပြီး ညီငယ်တစ်ဦးရှိသည်။
၂၀၁၁ ခုနှစ်တွင် ရတနာပုံတက္ကသိုလ်၏ ဘုန်းတော်ကြီးသင် ပညာရေးကျောင်းသို့ တက်ရောက်ခဲ့ပြီး အင်္ဂလိပ်ဘာသာဖြင့် ဘွဲ့ရ (BA English) ခဲ့သည်။
ထို့အပြင် မန္တလေးနိုင်ငံခြားဘာသာတက္ကသိုလ်မှ အင်္ဂလိပ်စာ ဒီပလိုမာကိုလည်း ရရှိခဲ့သည်။
အသက်မွေးဝမ်းကြောင်း ၂၀၀၈–၂၀၁၁: မော်ဒယ်အဖြစ် စတင်ခြင်း ၂၀၀၈ ခုနှစ်နှောင်းပိုင်းတွင် အလင်းရောင်သည် Talent & Model Agency Mandalay တွင် မော်ဒယ်အဖြစ် စတင်လုပ်ကိုင်ခဲ့သည်။
ဖက်ရှင်ပြပွဲများအပြင် တီဗီကြော်ငြာနှင့် သင့်အမှတ်တံဆိပ်ကြော်ငြာများတွင် ပါဝင်ခဲ့သည်။
ထိုကဲ့သို့သော လုပ်ဆောင်မှုများကြောင့် Unique Men အနေနှင့် Bison Energy Drink တို့၏ Ambassador အဖြစ် အသိအမှတ်ပြုခံရသည်။
မော်ဒယ်အဖြစ် လုပ်ကိုင်စဉ်ကပင် ရုပ်ရှင်နယ်ပယ်သို့ ကမ်းလှမ်းမှုများ ရရှိလာခဲ့သည်။
၂၀၁၂–၂၀၁၅: သရုပ်ဆောင်ပွဲဦးထွက်ခြင်းနှင့် စိန်ခေါ်မှုများ ၂၀၁၂ ခုနှစ်တွင် မဟော်ဂနီ ရုပ်ရှင်ထုတ်လုပ်ရေးနှင့် ခုနစ်နှစ်စာချုပ်ချုပ်ဆိုကာ သရုပ်ဆောင်အဖြစ် စတင်ပါဝင်ခဲ့သည်။
၎င်း၏ ပထမဆုံးရုပ်ရှင်ဖြစ်သော Swel Ser Pyit Lite Tot တွင် ရန်အောင်၊ သုရီယာ၊ စိုးမြတ်သူဇာတို့နှင့်အတူ ၂၀၁၃ ခုနှစ်တွင် ပွဲဦးထွက်သရုပ်ဆောင်ခဲ့သည်။
၎င်း၏ ဒုတိယရုပ်ရှင်ဖြစ်သော A Thel Kyi Wittye တွင် ဝတ်မှုံရွှေရည်နှင့် သုရီယာတို့နှင့်အတူ သရုပ်ဆောင်ခဲ့သည်။
၂၀၁၄ ခုနှစ်၊ ဒီဇင်ဘာလ ၁၈ ရက်နေ့တွင် ရုံတင်ပြသခဲ့သော အချစ်ဦး ဒရာမာဇာတ်ကားတွင် သဉ္ဇာနွယ်ဝင်းနှင့်အတူ ပါဝင်ခဲ့သည်။
ယင်းဇာတ်ကားသည် အလင်းရောင်၏ ပထမဆုံး ရုပ်ရှင်ဇာတ်ကားကြီးလည်းဖြစ်သည်။
ထို့နောက် ၂၀၁၇ ခုနှစ်တွင် Bal Yee Ser Ko Achit Sone Lae ဇာတ်ကားတွင် ဇာတ်ဆောင်အဖြစ် ပါဝင်ခဲ့သည်။
သို့သော် မဟော်ဂနီ ထုတ်လုပ်ရေးနှင့် သဘောထားကွဲလွဲမှုများကြောင့် ၂၀၁၅ ခုနှစ်နှောင်းပိုင်းတွင် ထွက်ခွာခဲ့သည်။
ထွက်ခွာပြီးနောက် ၎င်း၏ ပထမဆုံး တစ်ကိုယ်တော်အယ်လ်ဘမ်ကို ၂၀၁၆ ခုနှစ်တွင် ထုတ်ဝေခဲ့သည်။
၂၀၁၆–လက်ရှိ: လူကြိုက်များမှု့နှင့် အောင်မြင်မှုများရရှိလာခြင်း thumb|Yaung poses with fans at a concert အလင်းရောင်သည် ဖျော်ဖြေပွဲတစ်ခုတွင် ပရိသတ်များနှင့် ပထမဆုံးအကြိမ် တွေ့ဆုံခဲသည်။
၂၀၁၆ ခုနှစ်တွင် Dawei Film Production နှင့် သရုပ်ဆောင်စာချုပ်ချုပ်ဆိုကာ ဒါရိုက်တာ ဝိုင်းနှင့် ပူးပေါင်းသရုပ်ဆောင်ခဲ့သည်။
လက်ရှိတွင်လည်း Dawei Production နှင့် ဆက်လက်လုပ်ကိုင်လျက်ရှိသည်။
အလင်းရောင်၏ ပထမဆုံး တစ်ကိုယ်တော်အယ်လ်ဘမ် Oh! My Crush ကို ၂၀၁၆ ခုနှစ် မေလ ၂၁ ရက်နေ့တွင် ဖြန့်ချိခဲ့သည်။
၂၀၁၇ ခုနှစ်တွင် ရွှေကြာ ဒရာမာဇာတ်ကားတွင် ဖွေးဖွေး၊ သဉ္ဇာဝင့်ကျော်တို့နှင့်အတူ ပါဝင်သရုပ်ဆောင်ခဲ့သည်။
ယင်းဇာတ်ကားကို ၂၀၁၈ ခုနှစ် မတ်လ ၁၆ ရက်နေ့တွင် မြန်မာရုပ်ရှင်ရုံများတွင် စတင်ပြသခဲ့သည်။
ထိုနှစ်တွင်ပင် သရဲဒရာမာဇာတ်ကား ကာဗွန်ဒိုင်အောက်ဆိုဒ် တွင် ကျော်ထက်အောင်၊ ပိုးဖြူ၊ ရတနာဘို တို့နှင့်အတူ အမျိုးသားဇာတ်ဆောင်အဖြစ် သရုပ်ဆောင်ခဲ့သည်။
၎င်း၏ ဗီလိန်ဇာတ်ရုပ်အတွက် ပရိသတ်များထံမှ အထူးချီးကျူးမှုများနှင့် အဓိပ္ပာယ်ဖွင့်ဆိုမှုကောင်းများ ရရှိခဲ့သည်။
ထိုအချိန်မှစ၍ အလင်းရောင်သည် ပိုမိုကျော်ကြားလာခဲ့သည်။
အလင်းရောင်သည် ထိတ်လန့်ဖွယ်ရာ ရုပ်ရှင်ဇာတ်ကား သတိတရားမရှိသူ (The Bride) တွင် ဖွေးဖွေး နှင့် တွဲဖက်သရုပ်ဆောင်ခဲ့ပြီး ၂၀၁၈ ခုနှစ် မြန်မာ့ရုပ်ရှင်ထူးချွန်ဆုအကယ်ဒမီဆုပေးပွဲတွင် အကောင်းဆုံးအမျိုးသားဇာတ်ဆောင်ဆုအတွက် ဆန်ခါတင်စာရင်းဝင်ခဲ့သည်။
ထို့ပြင် ၂၀၁၈ ASEAN International Film Festival & Awards (AIFFA) တွင်လည်း ရွှေကြာ ဇာတ်ကားဖြင့် အကောင်းဆုံးဇာတ်ပို့ဆု လျာထားခံရသည်။
နိုင်ငံရေးလှုပ်ရှားမှု့များ ၂၀၂၁ ခုနှစ် (မြန်မာနှစ် ၁၃၈၂) တပ်မတော်အာဏာသိမ်းပြီးနောက်ပိုင်းတွင် အလင်းရောင်သည် အာဏာသိမ်းမှုကို ဆန့်ကျင်သည့် ပြည်သူလှုပ်ရှားမှုများတွင် တက်ကြွစွာ ပါဝင်ခဲ့သည်။
အလင်းရောင်သည် ရုပ်ပိုင်းဆိုင်ရာ ဆန္ဒဖော်ထုတ်မှုများနှင့် ဆိုရှယ်မီဒီယာမှတဆင့် လှုပ်ရှားခဲ့ပြီး၊ ၂၀၂၁ ခုနှစ် ဖေဖော်ဝါရီလမှ စတင်ကာ အများပြည်သူဆန္ဒပြပွဲများတွင် ပါဝင်ခဲ့သည်။
၎င်းသည် “We Want Justice” ဟု ခေါင်းစဉ်ထားသည့် လက်သုံးချောင်း ဖြင့် ဆန္ဒဖော်ပြသည့် လှုပ်ရှားမှုတွင်လည်း ပါဝင်ခဲ့သည်။
၂၀၂၁ ခုနှစ် (မြန်မာနှစ် ၁၃၈၂) ဧပြီလ ၄ ရက်နေ့တွင် တပ်မတော်အာဏာသိမ်းမှုကို ဆန့်ကျင်ကန့်ကွက်သည့်လုပ်ဆောင်မှုများကြောင့် နိုင်ငံတော်အုပ်ချုပ်ရေးကောင်စီ (SAC) မှ ရာဇသတ်ကြီးပုဒ်မ ၅၀၅ (က) ဖြင့် အလင်းရောင်အား ဖမ်းဝရမ်း ထုတ်ခဲ့သည်။
၎င်းအပြင် ထင်ရှားကျော်ကြားသူအနုပညာရှင်များအချို့နှင့်အတူ အရပ်ဘက်မနာခံရေးလှုပ်ရှားမှု (CDM) တွင် ပါဝင်ရန် တိုက်တွန်းခဲ့သည်ဟုဆိုပြီး၊ နိုင်ငံတော်၏ အုပ်ချုပ်မှုစွမ်းရည်ကို ထိခိုက်စေခြင်း၊ ပြည်ထောင်စုလွှတ်တော် ကိုယ်စားပြုကော်မတီ (CRPH) ကို ပံ့ပိုးကူညီခြင်းနှင့် နိုင်ငံတော်တည်ငြိမ်အေးချမ်းရေးကို နှောင့်ယှက်ရန် ရည်ရွယ်သည်ဟု ဆိုကာ တရားစွဲဆိုခြင်း ခံခဲ့ရသည်။
သရုပ်ဆောင်သော ဇာတ်ကားများ ရုပ်ရှင် {| class="wikitable sortable" ! ခုနှစ် (မြန်မာ) ! အင်္ဂလိပ်အမည် ! မြန်မာအမည် |- | ၂၀၁၅ | First Love | ရည်းစားဦး |- | rowspan=2| ၂၀၁၇ | Bal Yee Ser Ko Achit Sone Lae | ဘယ်ရည်းစားကို အချစ်ဆုံးလဲ |- | 3Girls | သရဲမ၊ ဘီလူးမနှင့် မိန်းမပျို |- | rowspan=6| ၂၀၁၈ | Shwe Kyar (Golden Lotus) | ရွှေကြာ |- | CO2 | ကာဗွန်ဒိုင်အောက်ဆိုဒ် |- | Eatehtiya | ဣတ္ထိယ |- | Letter To President | သမ္မတကြီးထံ ပေးစာ |- | Bride | သတို့သမီး' |- | Naung Twin Au Htan Twin Say Ta Dee| နောင်တွင် ဥဒါန်းတွင်စေသတည်း|- | rowspan=2| ၂၀၁၉ | Pa Pa Wadi See Yin Khan| ပပဝတီ စီရင်ခန်း|- | Shae Twer Nout Lite| ရှေ့သွားနောက်လိုက်|} ရုပ်ရှင်ဇာတ်ကားများ ခုနှစ် (မြန်မာ) အင်္ဂလိပ်အမည် ၂၀၁၂ Swel Ser Pyit Lite Tot ၂၀၁၃ A Thel Kyi Wittye ၂၀၁၆ Romeo & Shin Mway Non ၂၀၁၇ The Story of Thuyaungmal Blue Bunch No (13) ရုပ်သံဇာတ်လမ်းတွဲများ ခုနှစ် (မြန်မာ) အင်္ဂလိပ်အမည် မြန်မာအမည် ၂၀၁၈ It was on Yesterday မနေ့ကဖြစ်သည် ၂၀၁၉ The Traveler's Note ခရီးသွားကောက်ကြောင်း Thit Sar Shi Tal သစ္စာချည်တိုင် ၂၀၂‌‌၃–၂၀၂၄ Sparkle Hearts ရင်ထဲကြွေတဲ့ကြယ် သီချင်းအယ်လ်ဘမ်များ တစ်ကိုယ်တော်အယ်လ်ဘမ်များ Oh! My Crush (2016) ဆုများနှင့်ဆန်ကာတင်စာရင်း ခုနှစ် (မြန်မာ) ဆုပေးအဖွဲ့ (Award) ဆုအမျိုးအစား (Category) ပါဝင်သရုပ်ဆောင်သောဇာတ်ကား (Nominated work) ရလဒ် (Result) ၂၀၁၅ မြန်မာ့ရုပ်ရှင်ထူးချွန်ဆု (Myanmar Academy Award) အကောင်းဆုံးသရုပ်ဆောင် (Best Actor) First Love ၂၀၁၈ မြန်မာ့ရုပ်ရှင်ထူးချွန်ဆု (Myanmar Academy Award) အကောင်းဆုံးသရုပ်ဆောင် (Best Actor) The Bride ၂၀၁၈ ASEAN International Film Festival & Awards အကောင်းဆုံးအဖော်သရုပ်ဆောင် (Best Supporting Actor) Shwe Kyar (Golden Lotus) ကိုးကား ပြင်ပလင့်ခ်များ Category:မြန်မာ အမျိုးသား ရုပ်ရှင်သရုပ်ဆောင်များ။
ပိုင်ဖြိုးသု သည် မြန်မာလူမျိုး ရုပ်ရှင်သရုပ်ဆောင် ဖြစ်သည်။
၂၀၁၇ ခုအတွက် ရုပ်ရှင်ထူးချွန်ဆု အကယ်ဒမီပေးပွဲတွင် " သရဲမ၊ဘီလူးမ နှင့် မိန်းမပျို " ရုပ်ရှင်ဖြင့် အကောင်းဆုံး အမျိုးသမီးဇာတ်ပို့ဆု ရသည်။
အနုပညာခရီး ၂၀၁၇ ခုတွင် မီ ဇာတ်ကားတွင် ခေါင်းဆောင်အဖြစ် ပါဝင်ရသည်။
ထိုဇာတ်ကားမှာ လူကြိုက်များခဲ့သော ကြည်အေး၏ မီ ကို ရိုက်ခြင်း ဖြစ်ရာ လူစိတ်ဝင်စား ခံရသည်။
ပါဝင်သော ဇာတ်ကားများ ရုံတင်နှစ်ဇာတ်ကားအမည်ဇာတ်ကောင်မှတ်ချက်၂၀၁၆ဧဒင်ရဲ့ နတ်သမီးဇာတ်ပို့၂၀၁၇သရဲမ၊ဘီလူးမနှင့်မိန်းမပျိုရွှေရုပ်သွင်ဇာတ်ပို့(အကယ်ဒမီဆုရ)၂၀၁၇နေဝင်အိပ်တန်းတက်မေကြာဖြူဇာတ်​ဆောင်၂၀၁၈ဂန္ထဝင်အညှိုးဇာတ်​ဆောင်၂၀၁၈မီမီဇာတ်​ဆောင်၂၀၁၉ထာဝရနှောင်ကြိုးဝတ်မှုန်ဇာတ်​ဆောင်၂၀၂၀မိန်းမတစ်ယောက်၏ဖွင့်ဟဝန်ခံချက်သက်နှင်းအိမ်ဇာတ်ဆောင် ရရှိခဲ့သောဆုများနှင့် ဆန်ကာတင်စာရင်းဝင်မှုများ +စဉ်ဆုအမည်ခုနှစ်ဆုအမျိုးအစားဇာတ်ကား မှတ်ချက်၁။
မြန်မာ့ရုပ်ရှင်ထူးချွန်ဆု၂၀၁၆အမျိုးသမီးဇာတ်ပို့ဆုဧဒင်၏ နတ်သမီးများဆန်ခါတင်၂။
၂၀၁၇အမျိုးသမီးဇာတ်ပို့ဆုသရဲမ၊ဘီလူးမနှင့်မိန်းမပျိုဆုရရှိ၃။
၂၀၁၇အမျိုးသမီးဇာတ်ဆောင်ဆုနေဝင်အိပ်တန်းတက်ဆန်ခါတင်၄။
၂၀၁၈အမျိုးသမီးဇာတ်ဆောင်ဆုမီဆန်ကာတင်၅။
Star Awards ရုပ်ရှင်ထူးချွန်ဆု၂၀၁၈အမျိုးသမီးဇာတ်ဆောင်ဆုမီဆုရရှိ မိသားစုဘဝ ၂၀၁၉ ခု၊ ဇန်နဝါရီလ ၁ ရက်တွင် ဒါရိုက်တာ ဏကြီးနှင့် လက်ထပ်သည်။
ကိုးကား ပြင်ပလင့်များ Category:မြန်မာ အမျိုးသမီး ရုပ်ရှင်သရုပ်ဆောင်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ။
တော်ကီးန် သည် ၂၀၁၉ ထွက် အမေရိကန် အတ္ထုပ္ပတ္တိ ဒရာမာဇာတ်ကား ဖြစ်ပြီး ဒါရိုက်တာ ဒုမ်း ကာရူကိုစကီ ရိုက်သည်။
ဒေးဗစ် ဂလီဆန်နှင့် စတီဖင် ဘာရက်ဖို့တို့ ဇာတ်ညွှန်းရေးကြသည်။
အင်္ဂလိပ်လူမျိုး ပါမောက္ခ ဂျေ အာ အာ တော်ကီးန် ၏ အစောပိုင်းဘဝကို တူးဆွထားခြင်း ဖြစ်သည်။
ဤဇာတ်ကားတွင် နစ်ကိုလတ် ဟော့၊ လီလီ ကောလင်း၊ ကုမ်း မီနီ၊ ဒါရစ် ဂျက္ကော့ဘီတို့ အဓိကသရုပ်ဆောင်ထားသည်။
ယူကေတွင် ၂၀၁၉ ခု၊ မေလ ၃ ရက်တွင် ရုံတင်ပြီး အမေရိကန်၌ ဝေါ့ဒစ်စနေက ကိုယ်စားလှယ်ယူကာ ၂၀၁၉ ခု၊ မေလ ၁၀ ရက်တွင် ရုံတင်သည်။
သန်း ၂၀ အကုန်ခံရိုက်ထားရာ ၇ သန်းကျော် အမြတ်ကျန်သဖြင့် တွက်ချေကိုက်ဇာတ်ကားအဖြစ် သတ်မှတ်ခံရသည်။
thumb|ဟန်ရွှင့် ပင်လယ်ဝ မိုးမျှော်တိုက်ကြီးအား မြင်ရပုံ ဟန်ရွှင့် ဦးပိုင် လီမိတက် () သည် တရုတ်နိုင်ငံမှ နိုင်ငံတကာ ရင်းနှီးမြုပ်နှံမှု လုပ်ငန်းကြီးဖြစ်ပြီး ၁၉၉၈ ခုတွင် စထောင်သည်။
အဓိက ရင်းနှီးမြုပ်နှံသော လုပ်ငန်းခေါင်းစဉ်များတွင် အင်တာနက်နှင့်ဆိုင်သော ဝန်ဆောင်မှုများ၊ ထုတ်ကုန်များ၊ အင်တာနက်ပေါ်ရှိ ဖျော်ဖြေရေး လုပ်ငန်းများ၊ ဉာဏ်ရည်တုနှင့် နည်းပညာလုပ်ငန်းများ ပါဝင်သည်။
ရုံးချုပ်ဖြစ်သည့် ဟန်ရွှင့် ပင်လယ်ဝ မိုးမျှော်တိုက်ကို ရှန်ကျန်းပြည်နယ်၊ နမ့်ရှန်တွင် တည်ထားသည်။
ကမ္ဘာ့အကြီးဆုံး ဂိမ်းလုပ်ငန်းကုမ္ပဏီဖြစ်ပြီး ကမ္ဘာ့ တန်ဖိုးအရှိဆုံး နည်းပညာကုမ္ပဏီ၊ ကမ္ဘာ့အကြီးဆုံး ဆိုရှယ်မီဒီယာကုမ္ပဏီ၊ ကမ္ဘာ့အကြီးဆုံး အရင်းဝင် (venture capital) လုပ်ငန်းနှင့် ရင်းနှီးမြုပ်နှံမှု ကော်ပိုရေးရှင်းအဖြစ် သတ်မှတ်ခံရသည်။
စကားပြောအက်ပ် ဟန်ရွှင့် ကျူကျူ (Tencent QQ) နှင့် အကြီးဆုံး ဝဘ်မုခ်ဝ (web portal) ဖြစ်သည့် ကျူကျူ (QQ.com) ကို တရုတ်နိုင်ငံတွင် လုပ်သည်။
တရုတ်နိုင်ငံ၏ အဓိက ဂီတဝန်ဆောင်မှုဖြစ်သော ဟန်ရွှင့် ဂီတဖျော်ဖြေရေးကို လစဉ်ကြေးပေး အသုံးပြုသူ သန်း ၁၂၀ ရှိပြီး သန်း ၇၀၀ ကျော်မှာ အမြဲသုံးသူ ဖြစ်သည်။
၂၀၁၈ ခုတွင် ကုမ္ပဏီ၏ ဈေးကွက်တန်ဖိုးမှာ ဒေါ်လာ ဘီလီယံ ၅၀၀ ရှိရာ အာရှ၏ တန်ဖိုးကြီး နည်းပညာလုပ်ငန်းအားလုံးကို ဖြတ်ကျော်ကာ ထိပ်ဆုံးရောက်သွားသည်။
မီဒီယာများက ဟန်ရွှင့်ကို အသစ်အဆန်း အထွင်နိုင်ဆုံး ကုမ္ပဏီများအနက် တခုအဖြစ် သတ်မှတ်ကြသည်။
ဟန်ရွှင့် ဟူသော အမည်သည် ကမ္ဘာ့အဆင့်တွင် နံပါတ် ၅ နေရာ၌ ရှိသည်။
ဖျော်ဖြေရေး လုပ်ငန်း ဗီဒီယိုဂိမ်း ၂၀၁၁ ခုတွင် လူအများ ဝင်ဆော့နိုင်သည့် ဂိမ်းများကို စတင်ပေးရာ Call of Duty Online နှင့် League of Legends တို့ဖြင့် မျက်နှာ စဖွင့်သည်။
အခြား နာမည်ကြီးဂိမ်းများဖြစ်သော Fortnite နှင့် PlaygerUnknown's Battlegrounds (PUBG) တို့ကို တစိတ်တပိုင်း ပိုင်သည်။
Ring of Elysium ကို အပိုင်ဝယ်လိုက်ပြီ ဖြစ်သည်။
၁၉၈၇ ဇွန် ၁၀ မှ ၂၉ အထိ တောင်ကိုရီးယားနိုင်ငံတွင် ပေါ်ပေါက်ခဲ့သော နိုင်ငံလုံးကျွတ် ဒီမိုကရေစီအရေးလှုပ်ရှားမှုဖြစ်သည့် ဇွန် ဆန့်ကျင်လှုပ်ရှားမှု () ကို ဇွန် ဒီမိုကရေစီ လှုပ်ရှားမှု နှင့် ဇွန် ဒီမိုကရေစီအုံကြွမှု ဟုလည်း လူသိများသည်။
ရွေးကောက်ပွဲများကျင်းပရန်နှင့် ယနေ့‌ခေတ် တောင်ကိုရီးယားအစိုးရဖြစ်သော ဆဋ္ဌမမြောက်နိုင်ငံတော်ကို ထူထောင်နိုင်ခဲ့သည့် အခြားဒီမိုကရေစီ အသွင်ကူးပြောင်းရေးများကို အကောင်အထည်ဖော်နိုင်ရန် ဆန္ဒပြမှုများဖြင့် တည်ဆဲအစိုးရအား ဖိအားပေးနိုင်ခဲ့သည်။
စစ်တပ်အာဏာရှင် သမ္မတချန်ဒူးဝှမ်က ရိုထေဝူးအား နောင်သမ္မတလောင်းအဖြစ် ရွေးချယ်မှုကို ဇွန် ၁၀ ရက်၌ ကြေညာသည်။
သမ္မတတိုက်ရိုက်ရွေးကောက်တင်မြှောက်နိုင်မည့် တောင်ကိုရီးယားဖွဲ့စည်းပုံအခြေခံဥပဒေ ပြင်ဆင်ရေးကို ရွှေ့ဆိုင်း ကြန့်ကြာစေမည့်လုပ်ရပ်ဖြစ်သော ချွန်၏နေရာဆက်ခံသူအား လူသိရှင်ကြားခန့်အပ်မှုသည် အန္တိမစော်ကားမှုတစ်ရပ်အဖြစ် ရှုမြင်ကြသည်။
ကျောင်းသားများနှင့် အခြားအဖွဲ့များ၏ ဆန္ဒပြပွဲများကြောင့် အာဏာပိုင်များအပေါ် ဖိအား တိုးလာသည်မှာ အချိန်အတန်ကြာခဲ့ပြီဟု ဆိုသော်ငြားလည်း ကြေညာချက်ကြောင့် ကြီးမားပြင်းထန်သော ကန့်ကွက်ပွဲများ အစပျိုးသွားခဲ့သည်။
Adesnik, A. David, Sunhyuk Kim. "If At First You Don’t Succeed: The Puzzle of South Korea’s Democratic Transition ". CDDRL Working Papers. Number 83, July 2008. Retrieved February 5, 2011. ၁၉၈၈ အိုလံပစ်အားကစားပြိုင်ပွဲများမတိုင်မီ အကြမ်းဖက်မှုများ ဖြေရှင်းရန် ဆန္ဒမရှိခြင်းနှင့် အတိုက်အခံအင်အားစု အတွင်းက အကွဲအပြဲများကြောင့် ပြိုင်ဆိုင်မှုပြင်းထန်သော ရွေးကောက်ပွဲများအား ရို အနိုင်ရမည်ဟု (မှန်မှန်ကန်ကန်) ယူဆသဖြင့် သမ္မတ တိုက်ရိုက်ရွေးကောက်တင်မြှောက်ခွင့်ဆိုင်ရာ အဓိကတောင်းဆိုချက်များနှင့် ပြည်သူ့အခွင့်အရေးများ ပြန်လည် အသက်သွင်းရေးကို ချွန်နှင့်ရိုက လိုက်လျောခဲ့သည်။
ထိုနှစ် ဒီဇင်ဘာ၌ အများဆန္ဒဖြင့် ရိုက သမ္မတ မှန်မှန်ကန်ကန် ဖြစ်လာခဲ့သော်လည်း တောင်ကိုရီးယား၏ ဒီမိုကရေစီစုစည်းညီညွတ်မှုက အပြည့်အဝ ဖြစ်ပေါ်နေခဲ့ပြီဖြစ်သည်။
နောက်ခံသမိုင်း သမ္မတလောင်း တဆင့်ခံ ရွေးကောက်တင်မြှောက်မှု ထိုစဉ်က သမ္မတ ပတ်ချုန်ဟီး ၁၉၇၂ ၌ အကောင်အထည်ဖော်ခဲ့သော Yusin ဖွဲ့စည်းပုံအခြေခံဥပဒေကာလမှစ၍ တောင်ကိုရီးယားသမ္မတများအား ရွေးကောက်ပွဲကိုယ်စားလှယ်အဖွဲ့ (electoral college) မှ တဆင့်ခံ ရွေးကောက် တင်မြှောက်လာခဲ့သည်။
ပါ့ခ်လုပ်ကြံခံရပြီး ၎င်း၏နေရာကို ချွိုင်းကျူဟာက အစားထိုး ဝင်ရောက်ခဲ့ပြီးသည့် နောက်မှာပင် ဤစနစ်က တည်မြဲနေဆဲဖြစ်သည်။
ချွိုင်း၏ နေရာကို ချွန်းက ဒီဇင်ဘ ၁၂ အာဏာသိမ်းပွဲ ဖြင့် အစားထိုးဝင်ရောက်ခဲ့သည်။
ရွေးကောက်ပွဲကိုယ်စားလှယ်အဖွဲ့ကို အာဏာပိုင်ကိုယ်တိုင် စိတ်ကြိုက် ရွေးချယ်ထားခြင်း ဖြစ်သည့်အတွက် သမ္မတအာဏာအား ဒီမိုကရေစီနည်းကျ မည်သည့်ထိန်းကြောင်းမှုကိုမျှ ကိုယ်စားပြုခြင်းမရှိပေ။
ဟန်ပြဒီမိုကရေစီနည်းဖြင့် ပြည်တွင်းပြည်ပရပ်တည်မှု ရယူရန်အတွက် ချွန်းက ရွေးကောက်ပွဲများကို ၁၉၈၅ တွင် ကျင်းပခဲ့သည်။
ရလဒ်အနေဖြင့် ဂင်မ်ဒေးဂျုံနှင့် ဂင်မ်ယောင်ဆမ်တို့ ဦးဆောင်သော အတိုက်အခံအုပ်စုအတွက် စိတ်ဓာတ်ရေးရာအောင်မြင်မှု ရခဲ့သည်။
အတိုက်အခံအင်အားစု၏ အဓိကတောင်းဆိုချက်ဖြစ်သော သမ္မတ တိုက်ရိုက် တင်မြှောက်ခွင့်ကို တားဆီးနိုင်ရန် ကြန့်ကြာ ညှိနှိုင်း ရွှေ့ဆိုင်း ကမ်ပိန်းများ ချွန်းက ပြုလုပ်ခဲ့သည်။
ပါလီမန်ကော်မတီက အဆိုပြုချက်များစွာကို လပေါင်းများစွာကြာအောင် အငြင်းအခုံပြုခဲ့သည်။
၁၉၈၇ ဧပြီ ၁၃ တွင် ဤကော်မတီကိုပင် ချွန်းက အိုလံပစ်ပြီးဆုံးချိန်အထိ ရပ်နားလိုက်သည်။
ထို့အတွက်ကြောင့်ပင် မငြိမ်မသက်မှု ပိုပြင်းထန်လာသော်လည်း နောက်ဆက်တွဲဆန္ဒပြမှုများအား အာဏာပိုင်များက အထင်မကြီးဘဲ ရိုအား ဆက်ခံသူအဖြစ် သွတ်သွင်းနိုင်ရေး အစီအစဉ်ကို ရှေ့ဆက်ရန် ချွန်းက ဆုံးဖြတ်လိုက်သည်။
ဤကာလတလျောက်တွင် အာဏာပိုင်များအပေါ်ဖိအားတိုးမြှင့်စေရန် အပြန်အလှန်ပံ့ပိုးအားပေးသည့်မဟာမိတ်အဖွဲ့သို့ အလုပ်သမားလှုပ်ရှားမှု၊ တက္ကသိုလ်ကျောင်းသားများ နှင့် ခရစ်ယာန်ဘုရားကျောင်းများက ပူးပေါင်းပါဝင်ခဲ့သည်။
နိုင်ငံရေးအတိုက်အခံအင်အားစုများအပြင် စုစည်းညီညွတ်သည့် ပြည်သူ့အသိုက်အဝန်းတို့မှာ အမာခံတော်လှန်ရေး အသွင်ဖြစ်ပေါ်လာပြီး အဆုံးအဖြတ်ပေးခဲ့သည့် ဇွန်လအတွင်းကဖြစ်ရပ်များအတွင်း ပေါင်းစည်းမိသွားသည်။
ပါ့ခ် ဂျုံချိုလ်အား ညှင်းပန်းနှိပ်စက်မှု နှင့် သေဆုံးမှု alt=|လီဟန်ယိုးလ် အမှတ်တရကျောက်တိုင် ၁၉၈၀ ဂွမ်ဂျူးလူသတ်ပွဲ၏ နောက်ပိုင်းကာလအတွင်း တက္ကသိုလ်များမှ တက်ကြွလှုပ်ရှားသူ ကျောင်းသားများစွာသည် ၁၉၈၀ နှစ်များအတွင်းချန်ဒူးဝှမ်၏ အာဏာရှင်စနစ်ကို ဆန့်ကျင်လှုပ်ရှားခဲ့ကြသည်။
ဆိုးလ်အမျိုးသားတက္ကသိုလ်၊ ဘာသာဗေဒဌာနမှ ကျောင်းသားကောင်စီဥက္ကဋ္ဌ ပါ့ခ်ဂျုံချိုလ်လည်း တဦးအပါအဝင်ဖြစ်ခဲ့သည်။
အဆိုပါလှုပ်ရှားမှုများနှင့် ပတ်သက်ပြီး စစ်ဆေးမေးမြန်းမှုများအတွင်း ထိန်းသိမ်းခံနေရစဉ် လှုပ်ရှားဖော်တစ်ဦး ရှိရာနေရာကို ဝန်ခံထွက်ဆိုရန် ငြင်းဆန်ရာ တာဝန်ရှိသူများက ရေမွန်းအောင်ပြုလုပ်ခြင်း waterboarding နည်းလမ်းများအသုံးပြုပြီး သူ့အား နှိပ်စက်ညှင်းပန်းသောကြောင့် ၁၉၈၇ ဇန်နဝါရီ ၁၄ တွင် သေဆုံးခဲ့သည်။
ပါ့ခ်ဂျုံချိုလ်၏ သေဆုံးမှုဖြစ်ရပ်ဆိုင်ရာ သတင်းအချက်အလက်များကို အစပထမပိုင်း၌ ဖိနှိပ်ထားသော်လည်း တရားမျှတမှုအတွက် ကတ်သလစ်ဘုန်းတော်ကြီးများ အစည်းအရုံး Catholic Priests Association for Justice (CPAJ) က မေလ ၁၈ တွင် အမှန်တရားကို ပြည်သူ့ထံ ဖွင့်ချခဲ့ရာမှ အများပြည်သူမကျေနပ်ချက် ပိုတောက်လောင်လာခဲ့သည်။
CPAJ က သူ့အား ဂုဏ်ပြုသောအားဖြင့် ဇွန် ၁၀ ဆန္ဒပြပွဲကို စီစဉ်ခဲ့သည်။
လီဟန်ယိုးလ် သေဆုံးမှု ဆန္ဒပြမှုများ အရှိန်အဟုန်မြင့်လာစဉ် ယွန်ဆေးတက္ကသိုလ်ကျောင်းသားများက ဇွန်လ ၉ ရက်နေ့တွင် ဆန္ဒပြပွဲသို့ ပါဝင်မည်ဖြစ်ကြောင်း အဓိဋ္ဌာန်ပြုသည်။
ဆန္ဒပြပွဲအတွင်း ယွန်ဆေးတက္ကသိုလ်ကျောင်းသား လီဟန်ယိုးလ် မျက်ရည်ယိုဗုံးစ ဦးခေါင်းခွံတွင် ဖောက်ဝင်သွားသဖြင့် ဒဏ်ရာအကြီးအကျယ်ရရှိသည်။
စိုးရိမ်ရသည့် အနေအထားဖြင့် ပင် နောက်ပိုင်းဆန္ဒပြမှုများ၌ သင်္ကေတဖြစ်လာခဲ့သည်။
အာဏာပိုင်များက လူထုတောင်းဆိုမှုများအား သဘောတူညီ လိုက်ပြီးသည့်နောက် ရရှိခဲ့သောဒဏ်ရာများကြောင့် ဇူလိုင် ၅ ရက်တွင် လီဟန်ယိုးလ် သေဆုံးခဲ့သည်။
ဇူလိုင် ၉ ရက်နေ့၌ ကျင်းပသော သူ၏ နိုင်ငံတော်ဈာပနသို့ ပြည်သူ ၁.၆ သန်းကျော်တက်ရောက်ခဲ့သည်။
မေ ၁၈ နိုင်ငံတော်သုဿန်၌ မြုပ်နှံသည်။
အဓိကကျသော ဆန္ဒပြမှုများ ဇွန်လ ၁၀ ရက် Jamsil ကွင်းတွင် ကျင်းပသော ဒီမိုကရက်တစ် တရားမျှတမှုပါတီ၏ ပါတီညီလာခံ၌ ရိုထေဝူးအား သမ္မတရာထူးအတွက် ကိုယ်စားလှယ်လောင်းအဖြစ်အမည်စာရင်းတင်သွင်းသည်။
ဆိုးလ်အပါအဝင် မြို့ပေါင်း ၂၂ မြို့ တွင် လူဦးရေ ခန့်မှန်းခြေ ၂၄၀၀၀၀ ပါဝင်ဆင်နွှဲသော အဓိကျသည့်ဆန္ဒပြမှုများ တနိုင်ငံလုံးအနှံ့ ပေါ်ပေါက်ခဲ့ သည်။
လူနေမှု အဆင့်အတန်းအားလုံး မှ လူများစွာ ပါဝင်ဆင်နွှဲ အားပေးခဲ့ကြသည်။
ဇွန်လ ၁၈ ရက်နေ့၌ ပြုလုပ်သော မျက်ရည်ယိုဗုံး အသုံးပြုမှု စွန့်ပယ်ရေး နိုင်ငံလုံးကျွတ် စီတန်း လှည့်လည်မှု (최루탄추방국민대회) ကြောင့် မြို့ပေါင်း ၁၆ မြို့တွင် လူပေါင်း ၁ သန်းခွဲ လမ်းပေါ်ထွက်ခဲ့ကြသည်။
ယခင်က ဘေးထွက်နေခဲ့ကြသော ဉာဏအလုပ်သမားများပါ ဆန္ဒပြပွဲတွင်ပါဝင်လာကြပြီး အိမ်သာသုံးစက္ကူများဖြင့် ပစ်ပေါက်ခြင်း၊ အားပေးခြင်း နှင့် ထောက်ခံမှုအား အသံထွက် ထုတ်ဖော်ခြင်းတို့ကို ပြုခဲ့ကြသည်။
ဇွန်လ ၁၉ တွင် စစ်တပ်ကို စုစည်းထားရန် အမိန့်ထုတ်ခဲ့သော်လည်း ဂွမ်ဂျူးအကြမ်းဖက်လူသတ်ပွဲ ပြန်လည်ပေါ်ပေါက်မည်ကို စိုးရိမ်သဖြင့် အမိန့်ကို နာရီပိုင်းအတွင်း ပြန်လည်ရုပ်သိမ်းခဲ့သည်။
နိုင်ငံလုံးကျွတ်ငြိမ်းချမ်းစွာချီတက်ပွဲ (국민평화대행진) ကို ဂတ်ဘုံ (ဒီမိုကရေစီနည်းကျ ဖွဲ့စည်းပုံအခြေခံဥပဒေ ရရှိရေး နိုင်ငံလုံးကျွတ်လှုပ်ရှားမှု ဌာနချုပ် - 민주헌법쟁취국민운동본부) တွင် ဇွန် ၂၆ က ပြုလုပ်ရာ မြို့ပေါင်း ၃၄ မြို့တွင် လူ ၁ သန်းကျော်ပါဝင်ပြီး ၃၄၆၇ ဦး အထိန်းသိမ်းခံရသည်။
နောက်ဆုံးတွင် ဆန္ဒပြသူများ၏ တောင်းဆိုမှုကို အလျော့ပေးခဲ့ရပြီး ဖွဲ့စည်းပုံအခြေခံဥပဒေပြင်ဆင်ရန် နှင့် ဂင်မ်ဒေးဂျုံ ကို လွှတ်ပေးရန် ကတိခံသည့် ဇွန် ၂၉ ကြေညာချက်ကို ရိုထေဝူးက ထုတ်ပြန်ခဲ့ရသည်။
နောက်ဆက်တွဲဂယက် ၁၉၈၇ အလုပ်သမားအရေးလှုပ်ရှားမှုကြီး ဇွန်လ ဒီမိုကရေစီရေးအုံကြွမှုအပြီး ဟျွန်ဒိုင်း အင်ဂျင် ကူးသန်းရောင်းဝယ်မှု အစည်းအရုံးကို အူလ်ဆန်၌ ဇူလိုင် ၃ ရက်တွင် တည်ထောင်သည်။
အလုပ်သမားများစွာက အလုပ်သမားအစည်းအရုံးများ တည်ထောင်ပြီး သပိတ်မှောက်ကြသည်။
ဇူလိုင်နှင့် စက်တင်ဘာအကြား အလုပ်သမားအစည်းအရုံးသစ် ၁၀၆၀ အထိ ဖွဲ့စည်းလာနိုင်ပြီး သပိတ်မှောက်မှု ၃၄၅၈ ကြိမ် ပေါ်ပေါက်ခဲ့သည်။
ဖွဲ့စည်းပုံအခြေခံဥပဒေအား နဝမအကြိမ် ပြင်ဆင်ခြင်း ၆/၂၉ ကြေညာချက်အပြီးတွင် ဖွဲ့စည်းပုံအခြေခံဥပဒေအား ပြင်ဆင်မှုကို အလေးအနက်စတင်နိုင်ခဲ့သည်။
အောက်တိုဘာ ၁၂ တွင် ဖွဲ့စည်းပုံအခြေခံဥပဒေ မူကြမ်းအား ခွင့်ပြုခဲ့ပြီး အောက်တိုဘာ ၂၈ တွင် အတည်ပြုခဲ့သည်။
၁၉၈၈ ဖေဖော်ဝါရီ ၂၅ ရိုထေဝူး သမ္မတအဖြစ် စတင်ထမ်းဆောင်ချိန်၌ တရားဝင် စတင်အသက်ဝင်ခဲ့သည်။
ဒဿမမြောက် ဖွဲ့စည်းပုံအခြေခံဥပဒေက အများပြည်သူအခွင့်အရေးကို ခိုင်မာအားကောင်းစေသည်။
သဘာဝတရားက ပေးအပ်ထားသောအခွင့်အရေး နှင့် ဥပဒေဆိုင်ရာအခွင့်အရေးများကို အတိအလင်း ဖော်ပြထားသည်။
သမ္မတတိုက်ရိုက် ရွေးကောက်တင်မြှောက်မှုကို အကောင်အထည်ဖော်သည်။
ကိုရီးယားနိုင်ငံ ပြည်လုံးကျွတ်ညီလာခံ၏ အာဏာကို အသာစီးပေးသည့်အလို့ငှာ သမ္မတ၏ ဩဇာသက်ရောက်မှု ကို လျော့ချသည်။